ಭುವನ್ ಬರ್ತ್ ಡೇಗೆ ರಾಂಧವ ಟ್ರೇಲರ್ ಕೊಡುಗೆ!

ಬೆಂಗಳೂರು: ಬಿಗ್‍ಬಾಸ್ ಸ್ಪರ್ಧಿಯಾಗಿದ್ದ ಭುವನ್ ನಾಯಕನಾಗಿ ನಟಿಸಿರೋ ಚಿತ್ರ ರಾಂಧವ. ಸನತ್ ಕುಮಾರ್ ನಿರ್ಮಾಣ ಮಾಡಿರುವ ಈ ಸಿನಿಮಾ ಮೂಲಕ ಸುನೀಲ್ ಆಚಾರ್ಯ ನಿರ್ದೇಶಕರಾಗಿಯೂ ಪಾದಾರ್ಪಣೆ ಮಾಡಿದ್ದಾರೆ. ರಾಂಧವ ಭುವನ್‍ಗೆ ನಾಳೆ ಹುಟ್ಟುಹಬ್ಬದ ಸಂಭ್ರಮ. ಅದಕ್ಕೆ ಭರ್ಜರಿ ಗಿಫ್ಟೊಂದನ್ನು ನೀಡಲು ಈ ಸಿನಿಮಾ ತಂಡ ನಾಳೆ ಮುಹೂರ್ತ ನಿಗದಿ ಮಾಡಿದೆ.

ನಾಳೆ ಭುವನ್ ಬರ್ತ್ ಡೇ ಗಿಫ್ಟ್ ಎಂಬಂತೆ ರಾಂಧವ ಚಿತ್ರದ ಟ್ರೇಲರ್ ಬಿಡುಗಡೆಯಾಗಲಿದೆ. ಇದರೊಂದಿಗೇ ಭುವನ್ ಅವರ ಹೊಸಾ ಲುಕ್ಕು ಕೂಡಾ ಅನಾವರಣಗೊಳ್ಳಲಿದೆ.

https://www.instagram.com/p/BsAmSWWgdws/

ಭುವನ್ ಪಾಲಿಗೆ ಈ ಬರ್ತ್ ಡೇ ನಿಜಕ್ಕೂ ವಿಶೇಷ. ಯಾಕೆಂದರೆ ಅವರ ಬಹುಕಾಲದ ಆಸೆ ಈ ವರ್ಷ ಈಡೇರಿಕೊಂಡಿದೆ. ಬಿಗ್ ಬಾಸ್ ಶೋನಿಂದ ಬರುತ್ತಲೇ ಅವರ ಮುಂದೆ ಚಿತ್ರರಂಗದ ಅವಕಾಶದ ಬಾಗಿಲು ತಂತಾನೇ ತೆರೆದುಕೊಂಡಿತ್ತು. ಆದರೆ ಭುವನ್ ಗೆ ನಟಿಸಿದರೆ ಭಿನ್ನವಾದ ಕಥೆ ಹೊಂದಿರೋ ಚಿತ್ರದಲ್ಲಿಯೇ ನಟಿಸಬೇಕೆಂಬ ಅಚಲ ನಿರ್ಧಾರವಿತ್ತು. ಯಾರು ಹೇಳಿದ ಕಥೆಯೂ ಅದಕ್ಕೆ ಹತ್ತಿರಾಗದ ಕಸಿವಿಸಿಯಲ್ಲಿದ್ದ ಭುವನ್‍ಗೆ ರಾಂಧವ ಕಥೆ ಹೇಳಿದವರು ಸುನೀಲ್ ಆಚಾರ್ಯ.

ಒಂದೇ ಗುಕ್ಕಿನಲ್ಲಿ ಕಥೆ ಕೇಳಿ ಮರುಕ್ಷಣವೇ ಒಪ್ಪಿಕೊಂಡ ಭುವನ್ ಈ ಚಿತ್ರಕ್ಕಾಗಿ ತುಂಬಾ ರಿಸ್ಕ್ ತೆಗೆದುಕೊಂಡಿದ್ದಾರೆ. ಎರಡು ವರ್ಷಗಳನ್ನು ರಾಂಧವಕ್ಕಾಗಿಯೇ ಮೀಸಲಿಟ್ಟಿದ್ದಾರೆ. ಈ ಹುಟ್ಟುಹಬ್ಬದ ಹೊಸ್ತಿಲಲ್ಲಿ ಅದೆಲ್ಲವೂ ಫಲ ನೀಡುವ ಕ್ಷಣಗಳೂ ಹತ್ತಿರಾಗಿರೋದರಿಂದ ಭುವನ್ ಖುಷಿಗೊಂಡಿದ್ದಾರೆ. ಆ ಖುಷಿಯನ್ನ ಇಮ್ಮಡಿಸಲು ನಾಳೆ ಟ್ರೇಲರ್ ಬಿಡುಗಡೆಯಾಗಲಿದೆ.

https://www.instagram.com/p/BsAmWOEA50q/